Cífer

Cífer je obec na Slovensku v okrese Trnava. V obci je rímskokatolícky kostol sv. Michala archanjela z roku 1935 a kaplnka sv. Jána Nepomuckého z 18. storočia.

K obci Cífer patria aj dve miestne časti - Pác a Jarná. Nachádzajú sa tu aj lokality Háj (uvádzaná aj Karlov dvor) a Horný mlyn, kde v súčasnosti prebieha výstavba novostavieb.

Cez Cífer preteká potok Gidra. 

V miestnej časti Pác je rímskokatolícky kostol svätých apoštolov Petra a Pavla zo 17. storočia.

 Šport 
Futbalový klub ŠK Cífer, v plnom tvare Športový klub Cífer. Futbal v Cíferi má počiatky už v roku 1925, kedy miestni študenti zostavili futbalovú jedenástku. Zohrala niekoľko priateľských zápasov a skončila svoju činnosť.  V októbri 1929 bol založený futbalový klub pod názvom ŠK Cífer. Prvý futbalový zápas sa hral s AC Modra na ich ihrisku a Cífer prehral 3:2 (2:0).

V obci od roku 1948 pôsobí hádzanársky klub TJ Sokol Cífer, ktorý momentálne hrá 1. slovenskú ligu.

 Osobnosti obce 
 Rodáci 
 Eduard Mahler (* 1857† 1945), prvý uhorský archeológ/ egyptológ židovského pôvodu
 Augustín Sklenár (* 1904† 1983), rímskokatolícky kňaz, salezián, pedagóg, misionár (misionárom v USA bol 58 rokov) KUBANOVIČ, Zlatko:  Historický náhľad do dejín slovenských saleziánov (Od dona Bosca do roku 1924).  Bratislava : Don Bosco, 2019. ISBN 978-80-8074-436-6. S. 271 - 272.
 Oto Varečka (* 1921† 1973), herec, dramaturg a režisér Slovenského rozhlasu v Bratislave
 Milan Zelinka (* 1942), spisovateľ
 Laco Lučenič (* 1952), spevák, člen skupiny Prúdy
 Jozef Krivička (* 1952† 2020), herec
 Juraj Hradský (* 1953), spisovateľ, výtvarník a publicista
 Marcel Géry (* 1965), plavec, bronzová medaila na olympiáde v Barcelone 
 Svetozár Ilavský, umelecký sochár
 Peter Kalafút, hádzanár, československý reprezentant
 Vendelín Jankovič, historik, archivár
 Rastislav Kudláč, akademický maliar
 Jozef Masarovič (*1950 - † 2025) spoluzakladateľ Petang hrám pre radosť Cífer , bol podpredseda a športový referent,

 Pôsobili tu 
 Kristína Kupkovičová (* 1992), hádzanárka

 Partnerské obce 
  Prellenkirchen, Rakúsko
  Telnice, Česko

 Referencie 

 Literatúra 



 Iné projekty 

 Externé odkazy 

 Oficiálna stránka ŠK Cífer


Kategória:Obce okresu Trnava